ՆԱԽԱԳԻԾ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 
ՕՐԵՆՔԸ
ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ
Հոդված 1. Վարչական իրավախախտումների վերաբերյալ Հայաստանի Հանրապետության 1985 թվականի դեկտեմբերի 6-ի oրենսգրքի (այսուհետ` Օրենսգիրք) 42-րդ հոդվածի վերնագիրը և առաջին մասը «բացի» բառից հետո լրացնել «սննդամթերքի անվտանգության ոլորտի և» բառերով: 
Հոդված 2. Oրենսգրքի 158-րդ հոդվածում կատարել հետևյալ լրացումները՝ 
1. 158-րդ հոդվածի հինգերորդ և վեցերորդ մասերը՝ «չապահովելը» բառից հետո լրացնել «բացառությամբ սույն հոդվածի երեսունհինգերորդ մասով սահմանված դեպքերի՝» բառերով: 
2. 158-րդ հոդվածը լրացնել հետևյալ բովանդակությամբ երեսունհինգերորդ մասով. 
«Սննդամթերքի անվտանգության ապահովման ոլորտի նորմատիվ իրավական ակտերով սահմանված սանիտարահիգիենիկ պահանջներին չհամապատասխանող առևտուր և (կամ) հանրային սննդի ծառայություն իրականացնելը` 
առաջացնում է տուգանքի նշանակում պաշտոնատար անձի, կազմակերպչի (պատասխանատու անձ) նկատմամբ՝ սահմանված նվազագույն աշխատավարձի քսանապատիկից մինչև երեսնապատիկի չափով:»: 
Հոդված 3.   2382-րդ հոդվածի առաջին մասի «և երեսուներորդ» բառերը փոխարինել «, երեսուներորդ և երեսունհինգերորդ» բառերով: 
Հոդված 4. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: 


Հ Ի Մ Ն Ա Վ Ո Ր Ո Ւ Մ 
«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացումներ կատարելու մասին» Հայաստանի Հանրապետության օրենքի նախագծի վերաբերյալ 

1. Անհրաժեշտությունը. 
«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացումներ կատարելու մասին» Հայաստանի Հանրապետության օրենքի (այսուհետ` Օրենք) նախագծի ընդունումը պայմանավորված է Հայաստանի Հանրապետության վարչապետի 2014 թվականի դեկտեմբերի 17-ի թիվ 02/14.8/21307-14 հանձնարարականի 1-ին և 2-րդ կետերով՝ (1.մանկապարտեզներում, սնունդ տրամադրող դպրոցներում, հատուկ (այդ թվում՝ մասնագիտական) կրթական և երեխաների խնամքի հաստատություններում պետական վերահսկողություն (սննդի կազմակերպմանը ներկայացվող հիգիենիկ պահանջների ողջ ծավալի նկատմամբ) իրականացվող վերահսկողության բացը լրացնելու վերաբերյալ, ընդ որում, սահմանել, որ այդ միջոցառումները իրականացնող լիազոր մարմինն է ՀՀ գյուղատնտեսության նախարարության սննդամթերքի անվտանգության պետական ծառայությունը, 2. քննարկել և անհրաժեշտության դեպքում առաջարկություն ներկայացնել ստուգումների արդյունքում սննդի կազմակերպմանը ներկայացվող հիգիենայի պահանջների և/կամ սննդամթերքի որակի ապահովման առնչությամբ հայտնաբերված խախտումների համար տուգանքների չափի վերաբերյալ) կրթական և երեխաների խնամքի հաստատություններում պետական վերահսկողություն (սննդի կազմակերպմանը ներկայացվող հիգիենիկ պահանջների ողջ ծավալի նկատմամբ) իրականացվող վերահսկողության արդյունքում կիրառվող սանկցիաների բացը լրացնելու վերաբերյալ, ընդ որում, սահմանել, որ այդ միջոցառումները իրականացնող լիազոր մարմինն է ՀՀ գյուղատնտեսության նախարարության սննդամթերքի անվտանգության պետական ծառայությունը, (այսուհետ Ծառայություն) ինչպես 2014 թվականի հունիսի 21-ին «Սննդամթերքի անվտանգության պետական վերահսկողության մասին» Հայաստանի Հանրապետության օրենքի ընդունմամբ, «Սննդամթերքի անվտանգության մասին», Հայաստանի Հանրապետության օրենքում իրականացված փոփոխություններով և Հայաստանի Հանրապետության կառավարության 2011 թվականի հունվարի 20-ի N 34-Ն որոշմամբ սահմանված՝ Հայաստանի Հանրապետությունում սննդամթերքի անվտանգության ոլորտի սանիտարական կանոնների և նորմերի պահպանման նկատմամբ իրականացված վերահսկողության արդյունքում հայտաբերված խախտումների մասով վարչական պատասխանատվության ենթարկելու բացը լրացնելու անհրաժեշտությամբ: 
2. Ընթացիկ իրավիճակը և խնդիրները. 
Այսօր Հայաստանի Հանրապետությունում սննդամթերքի անվտանգության ոլորտի սանիտարական կանոնների և նորմերի պահպանման նկատմամբ իրականացվող վերահսկողության ոլորտում թույլ տրված իրավախախտումների վերացման և կանխարգելման օրենսդրական դաշտը բարոյապես մաշված է և թերի: Մանրածախ առևտրում կամ հանրային սննդի ծառայությունում սննդամթերքի անվտանգության ոլորտի սանիտարական կանոնների և նորմերի խախտումների հայտնաբերման դեպքերում, կապված գործի առանձնահատկությունից, կիրառվում են սույն օրենսգրքի 158-րդ հոդվածի 5-րդ, 6-րդ մասերով և 188-րդ հոդվածի 1-ին մասով սահմանված սանկցիաները ինչը հնարավորություն չի ստեղծում Ծառայության կողմից լիարժեք իրականացնելու իր առջև դրված խնդիրները և հավելյալ խոչընդոտներ է ստեղծում Ծառայություն և տնտեսավարող հարաբերություններում: 
3. Տվյալ բնագավառում իրականացվող քաղաքականությունը. 
[bookmark: _GoBack]Սույն նախագծի նպատակը սննդամթերքի անվտանգության ոլորտի սանիտարական կանոնների և նորմերի պահպանման նկատմամբ իրականացված վերահսկողության ոլորտում թույլ տրված իրավախախտումների վերացման և կանխարգելման քաղաքականությանը վերաբերող օրենսդրության իրականացման և կիրառման արդյունավետության բարձացումն է Ծառայության կողմից: 
4. Կարգավորման նպատակը և բնույթը. 
Սույն Օրենքի ընդունմամբ հստակեցվում է, թե ինչ սանկցիա է կիրառվում մանրածախ առևտրում և հանրային սննդի ծառայությունում՝ սննդամթերքի անվտանգության ոլորտի սանիտարական կանոնները և նորմերը չպահպանելու դեպքում: 
5. Նախագծի մշակման գործընթացում ներգրավված ինստիտուտները և անձինք 
Նախագիծը մշակվել է Ծառայության կողմից, մշակման գործընթացում այլ ինստիտուտներ և անձինք չեն ներգրավվել: 


6. Ակնկալվող արդյունքը 
Սույն Օրենքի ընդունման արդյունքում հնարավորություն կստեղծվի Ծառայության կողմից լիարժեք իրականացնելու իր առջև դրված խնդիրները և վերացնելու հավելյալ խոչընդոտները՝ Ծառայության և տնտեսվարող հարաբերություններում: 


ՏԵՂԵԿԱՆՔ

«ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ՕՐԵՆՔՆԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ

	Օրենքի նախագծի ընդունման առնչությամբ այլ օրենքների ընդունման անհրաժեշտություն չի առաջանում:


ԵԶՐԱԿԱՑՈՒԹՅՈՒՆ

«ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ ԴԵՊՔՈՒՄ ՊԵՏԱԿԱՆ ԲՅՈՒՋԵՈՒՄ ԵԿԱՄՈՒՏՆԵՐԻ ԷԱԿԱՆ ՆՎԱԶԵՑՄԱՆ ԿԱՄ ԾԱԽՍԵՐԻ ԱՎԵԼԱՑՄԱՆ ՄԱՍԻՆ

	Օրենքի նախագծի ընդունման կապակցությամբ ՀՀ պետական բյուջեում եկամուտների էական նվազեցում կամ ծախսերի ավելացում չի նախատեսվում:



ԵԶՐԱԿԱՑՈՒԹՅՈՒՆ 
«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացումներ կատարելու մասին» Հայաստանի Հանրապետության օրենքի նախագծի բնապահպանության բնագավառում կարգավորման ազդեցության գնահատման մասին 
1. «Վարչական իրավախախտումների վերաբերյալ Հայաստանի Հանրպետության օրենսգրքում փոփոխություն և լրացումներ կատարելու մասին» Հայաստանի Հանրապետության օրենքի նախագծի (այսուհետ` օրենք) ընդունման արդյունքում շրջակա միջավայրի oբյեկտների` մթնոլորտի, հողի, ջրային ռեսուրսի, ընդերքի, բուuական և կենդանական աշխարհի, հատուկ պահպանվող տարածքների վրա բացասական հետևանքներ չեն առաջանա: 
2. Օրենքի նախագծի չընդունման դեպքում շրջակա միջավայրի oբյեկտների վրա բացասական հետևանքներ չեն առաջանա: 
3. Օրենքի նախագիծը բնապահպանության ոլորտին չի առնչվում, այդ ոլորտը կանոնակարգող իրավական ակտերով ամրագրված uկզբունքներին և պահանջներին չի հակասում: 
Օրենքի կիրարկման արդյունքում բնապահպանության բնագավառում կանխատեuվող հետևանքների գնահատման և վարվող քաղաքականության համեմատական վիճակագրական վերլուծություններ կատարելու անհրաժեշտությունը բացակայում է: 


ԵԶՐԱԿԱՑՈՒԹՅՈՒՆ 
«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացումներ կատարելու մասին» Հայաստանի Հանրապետության օրենքի նախագծի առողջապահության բնագավառում կարգավորման ազդեցության գնահատման 
«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացումներ կատարելու մասին» Հայաստանի Հանրապետության օրենքի նախագծի ընդունումն առողջապահության բնագավառի վրա ազդեցություն չի ունենա: 

ԵԶՐԱԿԱՑՈՒԹՅՈՒՆ 
«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացումներ կատարելու մասին» ՀՀ օրենքի նախագծի մրցակցության բնագավառում կարգավորման ազդեցության գնահատման 
«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացումներ կատարելու մասին» ՀՀ օրենքի նախագծով (այսուհետ` Նախագիծ) նախատեսվում է վարչական պատասխանատվության ենթարկել մանրածախ առևտրում և հանրային սննդի ծառայությունում սննդամթերքի անվտանգության ոլորտի սանիտարական կանոնները և նորմերը չպահպանելու դեպքում: 
Նախագծով կարգավորվող շրջանակները առնչվում են մանրածախ առևտրի և հանրային սննդի ծառայության շուկաների հետ, սակայն Նախագծի ընդունմամբ նշված շուկաներում մրցակցային դաշտի վրա ազդեցություն լինել չի կարող: 
Հիմք ընդունելով նախնական փուլի արդյունքները` կարգավորման ազդեցության գնահատման աշխատանքները դադարեցվել են` արձանագրելով Նախագծի ընդունմամբ մրցակցության միջավայրի վրա ազդեցություն չհայտնաբերվելու եզրակացություն: 
ԵԶՐԱԿԱՑՈՒԹՅՈՒՆ 
«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացումներ կատարելու մասին» Հայաստանի Հանրապետության օրենքի նախագծի հակակոռուպցիոն բնագավառում կարգավորման ազդեցության գնահատման վերաբերյալ 
«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացումներ կատարելու մասին» Հայաստանի Հանրապետության օրենքի նախագիծն իր մեջ Հայաստանի Հանրապետության կառավարության 2009 թվականի հոկտեմբերի 22-ի «Նորմատիվ իրավական ակտերի նախագծերի հակակոռուպցիոն բնագավառում կարգավորման ազդեցության գնահատման իրականացման կարգը հաստատելու մասին» թիվ 1205-Ն որոշմամբ հաստատված կարգի 9-րդ կետով նախատեսված որևէ կոռուպցիոն գործոն չի պարունակում: 

ԵԶՐԱԿԱՑՈՒԹՅՈՒՆ 
«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացումներ կատարելու մասին» Հայաստանի Հանրապետության օրենքի նախագծի՝ բյուջետային բնագավառում կարգավորման ազդեցության գնահատման վերաբերյալ 
Նախագծով առաջարկվում է` 
1. սահմանել վարչական պատասխանատվություն սննդամթերքի անվտան-գության ապահովման ոլորտի նորմատիվ իրավական ակտերով սահմանված սանի-տարական կանոններին և նորմերին չհամապատասխանող առևտուր և հանրային սննդի ծառայություն իրականացնելու համար` նվազագույն աշխատավարձի հիսնա-պատիկից մինչև հարյուրհիսնապատիկի չափով, 
2. վերը նշված իրավախախտումների վերաբերյալ գործերը քննելու և վարչա-կան տույժեր նշանակելու լիազորությունները վերապահել ՀՀ գյուղատնտե-սության նախարարության սննդամթերքի անվտանգության պետական ծառայությանը: 
Ելնելով վերոգրյալից` գտնում ենք, որ Նախագծի ընդունման ազդեցությունը ՀՀ պետական բյուջեի եկամուտների վրա կարող է լինել դրական: Միաժամանակ, հայտնում ենք, որ Նախագծի ընդունման ազդեցության կոնկրետ չափը հնարավոր չէ հաշվարկել, քանի որ հնարավոր չէ կանխատեսել Նախագծով վարչական պատասխանատվություն սահմանող իրավախախտումների քանակը: 







ԵԶՐԱԿԱՑՈՒԹՅՈՒՆ 
«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացումներ կատարելու մասին» ՀՀ օրենքի նախագծի վերաբերյալ սոցիալական պաշտպանության ոլորտում կարգավորման ազդեցության գնահատման 
«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացումներ կատարելու մասին» ՀՀ օրենքի նախագծի (այսուհետ` նախագիծ) սոցիալական պաշտպանության ոլորտում կարգավորման ազդեցության գնահատումը կատարվել է «Իրավական ակտերի մասին» ՀՀ օրենքի 27.1 հոդվածի և ՀՀ Կառավարության 2010 թվականի հունվարի 14-ի թիվ 18-Ն որոշման համաձայն: 
Նախագծի սոցիալական պաշտպանության ոլորտում կարգավորման ազդեցության գնահատումը կատարվել է սոցիալական պաշտպանության ոլորտի և դրա առանձին ենթաոլորտների իրավիճակի բնութագրիչների և դրանց ինդիկատորների հիման վրա: 
Նախագիծը` 
ա) ռազմավարական կարգավորման ազդեցության տեսանկյունից ունի չեզոք ազդեցություն. 
բ) շահառուների վրա կարգավորման ազդեցության տեսանկյունից ունի դրական ազդեցություն: 






ԵԶՐԱԿԱՑՈՒԹՅՈՒՆ 
«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացումներ կատարելու մասին» Հայաստանի Հանրապետության օրենքի նախագծի տնտեսական, այդ թվում` փոքր և միջին ձեռնարկատիրության բնագավառում կարգավորման ազդեցության գնահատման 
«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացումներ կատարելու մասին» Հայաստանի Հանրապետության օրենքի նախագծի (այսուհետ` Նախագիծ) գործարար և ներդրումային միջավայրի վրա կարգավորման ազդեցության գնահա-տման նպատակով իրականացվել են նախնական դիտարկումներ: 
Գնահատման նախնական փուլում պարզ է դարձել, որ Նախագիծը վերաբե-                                                                                                                                                                                                                                                                                                                                                                                                րում է սննդամթերքի անվտանգության ապահովման ոլորտի նորմատիվ իրավական ակտերով սահմանված սանիտարահիգիենիկ պահանջներին չհամապատասխանող առևտուր և (կամ) հանրային սննդի ծառայություն իրականացնելու համար կիրառվող սանկցիաների հստակեցմանը և Նախագծի ընդունման դեպքում, դրա կիրարկման արդյունքում գործարար և ներդրումային միջավայրի վրա ազդեցություն չի նախատեսվում: 

